ఫ్లోరిడా
ఫ్లోరిడా, అమెరికా సంయుక్త రాష్ట్రాలలోని ఒక రాష్ట్రము. ఫ్లోరిడా అమెరికా రాష్ట్రాలలో ఆగ్నేయంగా ఉన్న రాష్ట్రం. ఈ రాష్ట్రపు పడమర దిశలో మెక్సికో ఖాతం, ఉత్తరంలో అలబామా రాష్ట్రం మరియు జార్జియా రాష్ట్రం, తూర్పున అట్లాంటిక్ మహా సముద్రం ఉన్నాయి. అమెరికా సంయుక్తరాష్ట్రాలలో ఫ్లోరిడా వైశాల్యంలో 22వ స్థానంలోనూ, జనసంఖ్యలో 4వ స్థానం లోనూ అలాగే జనసాంధ్రతలో 8వ స్థానంలోనూ ఉంది.
ఫ్లోరిడా
1513 లో మొదటి యురేపియన్ ఒప్పందం పూర్తికాగానే స్పానిష్ సాహస యాత్రికుడు జువాన్ ఫోన్స్ డే లియోన్ ఈ నగరానికి లా ఫ్లోరిడా (పూల భూమి)అని నామకరణం చేసాడు. ఆయన ఇక్కడకు ఈస్టర్ సమయంలో ప్రవేశించాడు. 1845లో రాష్ట్రహోదా లభించే వరకు ఫ్లోరిడా యురేపియన్ శక్తులకు ఒక సవాలుగానే ఉండిపోయింది. అమెరికన్ అంతర్య్ద్ధం తరువాత ఇండియంస్ మరియు ఇతర స్థానిక జాతుల మధ్య విభేదాలు కలిగించి విడదీయడానికి ఫ్లోరిడా ప్రధాన వేదిక అయ్యింది. ప్రస్తుతం ఫ్లోరిడా అత్యధిక హిస్పానిక్ జాతి ప్రజలు నివసిస్తున్న రాష్ట్రంగా, అత్యధికంగా జనసంఖ్య అభివృద్ధి చెందడం, అలాగే ఫ్లోరిడా పర్యావరణ ఆందోళనలకు ప్రత్యేక గుర్తింపు పొందింది. ఫ్లోరిడా ఆదాయం పర్యాటకం, వ్యవసాయం మరియు రవాణాలతో (19వ శతాబధం నుండి అభివృద్ధి చేయబడింది)ప్రభావితమై ఉంటుంది. ఫ్లోరిడా అమ్యూజ్మెంట్ పార్కులకు, ఆరంజ్ ఉత్పత్తికి మరియు కెన్నడీ స్పేస్ కేంద్రానికి కూడా ప్రత్యేక గుర్తింపును పొంది ఉంది.